*Mindezt pedig nem magától mondta, hanem mivel főpap volt abban az esztendőben, megjövendölte, hogy Jézus meg fog halni a népért; (Jn 11,51)*

Ez az Igevers teljesen más nézőpontra emeli az előző néhány mondatos történetet. Kajafás prófétál! Mint a legfőbb vallási tekintély ez valóban elvárható vagy legalább természetes következménye kell, hogy legyen pozíciójának. A korábban említett más nézőpont tehát Isten kijelentésének következménye, nem Kajafás saját bölcsessége, hanem Istentől kapott kijelentés. Igen, amikor Isten bölcsessége megjelenik a főtanács érvei között, akkor az emberi semmi.

No, de pont ő? Isten ki akar jelenteni valamit, keres egy megfelelő embert. Abban a környezetben ő volt a legmegfelelőbb. Ő kapta a kijelentést.

A Te életedben te vagy a legmegfelelőbb ember, hogy Isten kijelentse Magát. Ismerd meg hangját!

*Vadon Gyula*